**Ministru kabineta noteikumu “Grozījumi Ministru kabineta 2017.gada 7.februāra noteikumos Nr.78 “Dabasgāzes tirdzniecības un lietošanas noteikumi”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Pēc AS “GASO” un Ekonomikas ministrijas iniciatīvas pārskatīti Ministru kabineta 2017.gada 7.februāra noteikumi Nr.78 “Dabasgāzes tirdzniecības un lietošanas noteikumi” (turpmāk – Noteikumi) ar mērķi mazināt dabasgāzes sadales sistēmas avāriju risku un nodrošināt nepārtrauktu dabasgāzes piegādi visiem galalietotājiem.  Noteikumu projekts “Grozījumi Ministru kabineta 2017.gada 7.februāra noteikumos Nr.78 “Dabasgāzes tirdzniecības un lietošanas noteikumi”” (turpmāk – Projekts) stāsies spēkā vispārējā kārtībā atbilstoši Oficiālo publikāciju un tiesiskās informācijas likumam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts ņemot vērā AS “GASO” un Ekonomikas ministrijas iniciatīvu, lai nodrošinātu, ka ar dabasgāzi tiek apgādāti galalietotāji, kuru gazificētie objekti ir pieslēgti Latvijas dabasgāzes sadales sistēmai, bet nav pieslēgti pārvades sistēmai, kā arī, lai uzlabotu sistēmas drošumu, mazinot atļautās slodzes pārsniegšanas gadījumu skaitu un attiecīgi – sistēmas avārijas risku. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta mērķis ir nodrošināt nepārtrauktu, drošu dabasgāzes apgādi visā Latvijas teritorijā esošiem dabasgāzes lietotājiem, tajā skaitā tiem, kuri ir pieslēgti dabasgāzes sadales sistēmai, kura nav pieslēgta Latvijas pārvades sistēmai. Tādēļ Projekts paredz sekojošus grozījumus:   1. Noteikumos ietvertais regulējums nosaka pienākumus sadales sistēmas operatoram nodrošināt drošu dabasgāzes apgādi sistēmas lietotājam, bet tajā pašā laikā neparedz tam tiesības iegādāties dabasgāzi sadales sistēmas, kura nav pieslēgta pārvades sistēmai, darbības nodrošināšanai.   Kā piemērs ir jāmin Pededzes pagastā esošā dabasgāzes sadales sistēma, kura nav pieslēgta Latvijas dabasgāzes pārvades sistēmai, bet vēsturiski pieslēgta Krievijas Federācijas sadales sistēmai. Līdz ar to sekojoši radusies situācija, kad sadales sistēmas operators nevar nodrošināt visu dabasgāzes tirgotāju klientiem dabasgāzes piegādi, jo ne visiem dabasgāzes tirgotājiem ir noslēgts līgums ar Krievijas Federācijas sadales sistēmas operatoru par dabasgāzes piegādi līdz Latvijas sadales sistēmai.  Tādējādi Projektā ietverts papildus regulējums Noteikumos attiecībā uz sadales sistēmas daļu, kura nav pieslēgta pārvades sistēmai.   1. Noteikumu pašreizējā redakcija piešķir sadales sistēmas operatoram tiesības pārtraukt dabasgāzes piegādi lietotājam, kas neievēro atļauto maksimālo slodzi taču faktiski šāda regulējuma piemērošana (dabasgāzes padeves pārtraukšana) ir iespējama tikai ārkārtējos gadījumos, avārijas draudu novēršanai. Lai novērstu dabasgāzes sadales sistēmas apdraudējumu, ko var izraisīt jaudu pārsniegšana, īpaši no lielo dabasgāzes patērētāju puses, Projektā paredzēts aizsargāt saistītos lietotājus, izveidojot preventīvu mehānismu – papildu samaksu par maksimālās atļautās slodzes pārsniegšanu, trīskāršā pārsniegtās slodzes apmērā, lai dabasgāzes lietotāji ievērotu maksimālo slodzi. Šāds mehānisms izvēlēts ņemot vērā sadales sistēmas operatoram radītos dabasgāzes sadales sistēmas drošības riskus un to novēršanai nepieciešamos pasākumus, tostarp, lai novērstu sistēmas disbalansu un īstenotu tam Noteikumos noteikto pienākumu nodrošināt nepārtrauktu dabasgāzes piegādi. Projektā sadales sistēmas operatoram paredzētas tiesības izrakstīt rēķinu par norēķinu periodā izmantoto atļauto slodzi un trīskāršā apmērā par norēķinu periodā konstatēto pārsniegto slodzes lielumu. Projekts izstrādāts pēc analoģijas, ievērojot veiksmīgu praksi, ko īsteno elektroenerģijas nozares sadales sistēmas operators un kas nostiprināta Ministru kabineta 2014.gada 21.janvāra noteikumu Nr.50 “Elektroenerģijas tirdzniecības un lietošanas noteikumi” 65.10.apakšpunktā.   Tādējādi Projekts samazinās sadales sistēmas drošuma apdraudējums, kas rodas gadījumā, kad dabasgāzes lietotājs, kurš nav saistītais lietotājs, pārsniedz atļauto maksimālās slodzes līmeni.   1. Projekts paredz Noteikumu VII.nodaļu “Tirgotāja tiesības un pienākumi” papildināt ar 77.1 punktu, Noteikumu VIII.nodaļu “Sistēmas operatora tiesības un pienākumi” papildināt ar 78.1, 78.2, 86.1 punktu, Noteikumu “IX.Lietotāja un gazificētā objekta īpašnieka tiesības un pienākumi” papildināt ar 97.11. apakšpunktu.   Līdz ar to Projekts nodrošinās, ka dabasgāzi saņem galalietotāji, kuru gazificētie objekti ir pieslēgti dabasgāzes sadales sistēmai, kura nav pieslēgta dabasgāzes pārvades sistēmai, kā arī noteiks sadales sistēmas operatora rīcību – iepriekšminēto lietotāju apgādē ar dabasgāzi, kuru sadales sistēmas operatora iegādāsies sadales sistēmas zudumu segšanai.  Savukārt dabasgāzes tirgotājs, kura klienti radījuši zudumus dabasgāzes sadales sistēmā, dabasgāzi attiecīgajā apjomā atgriezīs sadales sistēmā, kura ir pieslēgta dabasgāzes pārvades sistēmai.  Enerģētikas likuma 12.panta 2.1 daļa noteic, ka dabasgāzes apgādē ir aizliegtas darbības, ko dabasgāzes komersants veic pārvietodams izmaksas vai citas saistības starp, piemēram, dabasgāzes tirdzniecību un sadali. Ievērojot minēto Projektā noteikts, ka konkrētajā gadījumā dabasgāzes piegāde lietotāju nodrošināšanai tiek veikta izmantojot dabasgāzi, ko sadales sistēmas operators ir iepircis zudumu segšanai saskaņā ar Enerģētikas likuma 45.panta 1.1 daļu un šāda dabasgāzes iegāde nav uzskatāma par šķērssubsīdiju. |
| 3. | Projekta izstrādē iesaistītās institūcijas un publiskas personas kapitālsabiedrības | Projekts izstrādes gaitā piedalījās nozares pārstāvji - Sabiedrisko pakalpojumu regulēšanas komisija (turpmāk – Regulators), dabasgāzes pārvades un sadales sistēmas operators. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz sadales sistēmas operatoru, dabasgāzes tirgotājiem un dabasgāzes lietotājiem, kuri neievēro atļauto maksimālo slodzi. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē tautsaimniecību.  Noteikumu projekts ietekmē administratīvo slogu sadales sistēmas operatoram. |
| 3. | Administratīvo izmaksu monetārs novērtējums | Projektā ietvertais regulējums veido jaunas papildu administratīvās izmaksas sadales sistēmas operatoram, kuras saistītas ar lēmuma pieņemšanu un nosūtīšanu par gazificētajā objektā norēķinu periodā pārsniegtu atļauto maksimālās slodzes līmeni. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu Projekta izstrādes gaitā iesaistīti nozares pārstāvji. |
| 2. | Sabiedrības līdzdalība projekta izstrādē | Informācija par Noteikumu Projektu 2018.gada 6.jūnijā ir ievietota Ekonomikas ministrijas tīmekļvietnes sadaļā “Sabiedrības līdzdalība”[[1]](#footnote-2), kā arī Ministru kabineta tīmekļvietnes sadaļā “Ministru kabineta diskusiju dokumenti”[[2]](#footnote-3). |
| 3. | Sabiedrības līdzdalības rezultāti | No Projekta publicēšanas Ekonomikas ministrijas tīmekļvietnē 2018.gada 6.jūnijā līdz šim brīdim komentāri par Projektu no sabiedrības puses nav saņemti. Saskaņā ar paziņojumu par sabiedrības līdzdalību, viedokli aicināts sniegt līdz 2018.gada 21.jūnijam. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Dabasgāzes sadales sistēmas operators. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ministru prezidenta biedrs,

ekonomikas ministrs A.Ašeradens

Vīza: Valsts sekretārs Ē.Eglītis

Ansone 67013001

Ance.Ansone@em.gov.lv

1. Skatīt: <https://em.gov.lv/lv/par_ministriju/sabiedribas_lidzdaliba/diskusiju_dokumenti/energijas_tirgus_un_infrastruktura/> [↑](#footnote-ref-2)
2. Skatīt: <https://www.mk.gov.lv/lv/content/ministru-kabineta-diskusiju-dokumenti> [↑](#footnote-ref-3)